section_heading: Vapnenac u Hrvatskoj
paragraph_text: mini|desno|300px|Vapnenačke stijene u [[Nacionalni park Sjeverni Velebit|Nacionalnom parku Sjeverni Velebit]] Vapnenačke su stijene bile posebno važne u razvoju krškoga reljefa u Hrvatskoj. Mnoge naše planine (Kapele, Risnjak, Velebit, Dinara, priobalne dalmatinske planine) i otoci građeni su od vapnenca, i to mezozojske starosti. Zbog svoje šupljikavosti i velike poroznosti vapnenac može upiti veliku količinu vode, što je bitno s obzirom na vodni potencijal kojim hrvatsko krško podzemlje obiluje.